User:Rp tv news bangla

করিমপুরে বিজেপি প্রার্থীকে লক্ষকরে লাথি!চলে চড়,ঘুষি নিজস্ব প্রতিনিধি,করিমপুর:- চলতি ভোটে সব থেকে নিন্দনীয় ঘটনা করিমপুরে। বিজেপি প্রার্থী জয়প্রকাশ মজুমদারের ওপর হামলা চালায় কিছু দুষ্কৃতী। তাঁকে লাথি মেরে ঝোপের মধ্যে ফেলে দেওয়া হয়। এই বিষয়ে জয়প্রকাশ মজুমদার অভিযোগ করেন,' তৃণমূলের দুষ্কৃতীরা হামলা চালিয়েছে তাঁর উপর। রাজ্যের গণতন্ত্রের ওপর আঘাত করছে মমতার বাহিনী'।অপরদিকে এই বিষয়ে খবর পাওয়া মাত্রই নির্বাচন কমিশন রিপোর্ট পাঠিয়েছে। এদিন বিজেপি প্রার্থী জয়প্রকাশ সকাল থেকেই বিভিন্ন বুথে বুথে ঘুরছেন। কখনও পৌঁছে যাচ্ছেন পিপুলখোলা তো কখনও থানারপাড়া। কোনো ঘটনার অভিযোগ আসলেই ছুটে যাচ্ছেন জয়প্রকাশ মজুমদার নিজেই।কেন্দ্রীয় বাহিনী তাঁকে পিপুলখোলায় বুথ থেকে বের করে দিতেও দেখা গিয়েছে।বিজেপি সূত্রে জানা গিয়েছে, জয়প্রকাশ মজুমদার পিপুলখোলার ঘিয়াঘাট ইসলামপুর প্রাথমিক বিদ্যালয়ে অনিয়মের অভিযোগ পেয়ে সেখানে গিয়েছিলেন।আর সেখানে পৌঁছানো মাত্রই সেখানে তাঁর গাড়ি ঘিরে ধরে হামলা চালায় দুষ্কৃতীরা। আর তিনি  গাড়ি থেকে নাম মাত্রই প্রকাশ্যে চলে কিল, চড়, ঘুষি। শুধু এখানেই শেষ নয় একজন তো আবার ওই মুহূর্তে জয়প্রকাশ মজুমদারকে লক্ষ্য করে এক লাথি মেরে রাস্তার পাশে জঙ্গলে ফেলে দেয় এবং পকেট থেকে পড়ে যায় মোবাইল।অবশ্য কেন্দ্রীয় বাহিনী ঘটনা স্থলে পৌঁছে তাঁকে উদ্ধার করে।